**6. KONGRESNA EVROPA**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Kongresna Evropa. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Na sliki prepoznam evropske državnike, ki so se udeležili dunajskega kongresa in jih poimenujem. |  |  |  |  |
| Opišem glavne cilje dunajskega kongresa in pojasnim, kako so skušali zagotoviti trajni mir v Evropi. |  |  |  |  |
| Sklepam o vzrokih, ki so prispevali k sklepanju kompromisov ter zapišem ugotovitve in razložim vsebino pojmov, kot sta restavracija in legitimnost. |  |  |  |  |
| Analiziram spremembe meja v Evropi pred in po dunajskem kongresu in način, kako so določili mejo s Francijo ter zapišem opažanja. |  |  |  |  |
| Pojasnim način zagotavljanja trajnega miru v Evropi in razložim vlogo Ljubljane v tem procesu. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Na zemljevidu predstavim spremembe meja v Evropi po dunajskem kongresu. |  |  |  |  |
| Ključne dogodke in pojave iz časov kongresne Evrope umestim v časovni trak. |  |  |  |  |
| Znam izbrati informacije in dokaze iz različnih besedil, slikovnega gradiva, zemljevidov ter oblikovati odgovore, sklepe, mnenja in interpretacije na vprašanja z delovnega lista. |  |  |  |  |
| Z argumenti sodelujem v spletnem forumu (argumenti vsebujejo dokaze in primere iz virov). |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Izkažem zanimanje za človekovo preteklost na primeru kongresne Evrope. |  |  |  |  |
| Izkažem pozitivni odnos do kulturne dediščine Ljubljane ter zbere podatke o kulturno-zgodovinskih obeležjih iz časov kongresa Svete alianse. |  |  |  |  |
| Ob primerih kulturno-zgodovinskih spomenikov v Ljubljani izkažem zanimanje za vlogo Ljubljane v slovenski zgodovini na začetku 19. stoletja. |  |  |  |  |

**Ocenjevanje poročila**

|  |  |
| --- | --- |
| **Ocena** | **Opisni kriterij** |
| **Odlično** | Poročilo je prepričljivo, transparentno z ustrezno uporabo strokovne terminologije, dijak je pri pripravi poročila povsem samostojen in z lastnimi izvirnimi dokazi o vlogi glavnega mesta Ljubljane v začetku 19. stoletja. Vključena so vsa pomembna zgodovinska dejstva in dokazi; zanimivi primeri v podporo argumentaciji; razlago dopolnjuje s podpornimi argumenti; dosledno je uporabljena ustrezna zgodovinska terminologija; predstavljena je z dejstvi, dokazi in primeri, podprta lastna stališča; dosledno je upoštevan zgodovinski kontekst. |
| **Prav dobro** | Poročilo je prepričljivo in povsem samostojno izvedeno, transparentnost pa je pomanjkljiva saj dijak ne prikaže glavnih političnih usmeritev. Ne vključuje izvirnih dokazov o vlogi glavnega mesta Ljubljane v začetku 19. stoletja. Vključena so vsa pomembna zgodovinska dejstva in dokazi; zanimivi primeri v podporo argumentaciji; razlage ne uspe podpreti z vsemi možnimi podpornimi argumenti; pri uporabi zgodovinske terminologije ni vedno dosleden; k tezi navaja tuja stališča in poskusi predstaviti tudi lastna stališča; dosledno je upoštevan zgodovinski kontekst. |
| **Dobro** | Poročilo je ustrezno, ne opazimo primerov za doseganje transparentnosti, a je dijak pri pripravi poročila povsem samostojen.  Vključena je večina pomembnih zgodovinskih dejstev, dokazov in posamezni primeri v podporo argumentaciji; razlage ne uspe podpreti z možnimi podpornimi argumenti; pri uporabi zgodovinske terminologije ni dosleden; k tezi skuša navajati tuja stališča; meša sedanjost z obravnavanim zgodovinskim kontekstom. |
| **Zadostno** | Poročilo je skromno, dijak se moti, ne vključuje nazornih primerov političnih ideologij in usmeritev. Izvirnih idej ni.  Vključenih je le del pomembnih zgodovinskih dejstev in dokazov ali pa manj pomembni; razlage ne dopolnjuje s podpornimi argumenti in slikovitimi primeri; meša sedanjost z obravnavanim zgodovinskim kontekstom. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).